b"\n_START_ARTICLE_\nCors Muts\n_START_SECTION_\nMotiu\n_START_PARAGRAPH_\nEls Cors Muts s'emmarquen dins la celebraci\xc3\xb3 de la Pasqua Granada o Pentecosta, festivitat en qu\xc3\xa8 el cristianisme commemora el descens de l'Esperit Sant sobre els deixebles de Jesucrist el dia de la Pentecosta jueva de l'any 30. Amb aquesta epifania els deixebles quedaren infosos d'una gran saviesa i d'un important do de lleng\xc3\xbces que els va permetre d'anar pel m\xc3\xb3n a predicar. Per aix\xc3\xb2 la Pasqua Granada tamb\xc3\xa9 commemora el naixement de l'esgl\xc3\xa9sia cristiana i l'inici de la propagaci\xc3\xb3 de l'evangeli arreu del m\xc3\xb3n.\n_START_SECTION_\nHist\xc3\xb2ria\n_START_PARAGRAPH_\nL'origen de la festa dels cors, dits muts perqu\xc3\xa8 ja no canten, est\xc3\xa0 en la combinaci\xc3\xb3 de dos elements que han donat aquest resultat despr\xc3\xa9s de molts anys. D'una banda, aquestes agrupacions corals s'originen a mitjan segle XIX per iniciativa del m\xc3\xbasic, poeta i pol\xc3\xadtic Josep Anselm Clav\xc3\xa9, que va voler crear tot un moviment cultural per donar ocupaci\xc3\xb3 als obrers que, un cop acabada la feina, passaven la resta d'hores a la taverna. L\xe2\x80\x99any 2001 la tradici\xc3\xb3 dels Cors Muts va rebre el reconeixement de l\xe2\x80\x99ajuntament, que li va atorgar la Medalla d'Honor de Barcelona."